ไม่ถอย! “บิ๊กตู่” พร้อมแจง กม. “ต่างชาติถือครองที่ดิน” รอกฤษฎีกาตรวจทาน
"พล.อ.ประยุทธ์ จันทร์โอชา" มั่นใจแจงกฎหมายขายที่ดินให้ต่างชาติ หลังอยู่ในขั้นตอนกฤษฎีกา พร้อมรับฟังความเห็นทุกฝ่าย  ขณะเดียวกันยังปฏิเสธข่าวยุบสภา 24 ธันวาคมนี้
"พล.อ.ประยุทธ์ จันทร์โอชา" มั่นใจแจงกฎหมายขายที่ดินให้ต่างชาติ หลังอยู่ในขั้นตอนกฤษฎีกา พร้อมรับฟังความเห็นทุกฝ่าย  ขณะเดียวกันยังปฏิเสธข่าวยุบสภา 24 ธันวาคมนี้
1 พ.ย. 2565

พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยภายหลังการประชุมคณะรัฐมนตรี หรือ ครม. ถึงกรณีการอนุมัติร่างกฎกระทรวงอนุญาตให้คนต่างชาติถือครองที่ดินได้ไม่เกิน 1ไร่ แลกกับนำเงินมาลงทุนในไทยอย่างน้อย 40 ล้านบาท ที่มีกระแสคัดค้านจากหลายฝ่ายในขณะนี้ ว่า ตอนนี้เป็นเรื่องที่คณะกรรมการกฤษฎีกากำลังพิจารณาอยู่ และต้องรับฟังความเห็นอีก ซึ่งสามารถปรับเปลี่ยนแปลงได้  ทั้งนี้ พล.อ.ประยุทธ์ ไม่กังวลต่อกระแสสังคมที่โจมตีในกรณีดังกล่าว เพราะสามารถชี้แจงได้ในทุกประเด็นที่เกิดขึ้น
ส่วนกระแสข่าวการยุบสภาวันที่ 24 ธันวาคม 2565 ซึ่งมีข่าวในช่วงที่จะประชุมเอเปคนั้น พล.อ.ประยุทธ์ ได้ขอให้ย้อนไปถามคนปล่อยข่าวคือใคร แต่เมื่อถูกสื่อมวลชนถามย้ำถึงความชัดเจนทางการเมืองจะเกิดขึ้นหลังการประชุมเอเปคหรือไม่ พล.อ.ประยุทธ์ ปฏิเสธที่จะตอบคำถามนี้ พร้อมส่ายศรีษะเดินขึ้นตึกไทยคู่ฟ้าไปทันที